કેન્દ્રની મોદી સરકારે એસસી/એસટી એક્ટમાં બદલાવ કર્યા બાદ મધ્યપ્રદેશમાં સવર્ણોએ પૂરજોર વિરોધ શરૂ કરી દીધો છે. સવર્ણોનું કહેવું છે કે જો સરકાર એસસી/એસટીનાં સમર્થનમાં રહેશે તો અમે નોટા ઉપયોગ કરીશુ અથવા ચુંટણીનો બહિષ્કાર કરીશું. જેને જોતા એમપીનાં મુખ્યમંત્રીએ સવર્ણોને ઠારે પાડવા માટે ગુરુવારે એક મોટુ નિવેદન આપતા કહ્યુ કે, એસસી/એસટી એક્ટનો દૂરઉપયોગ ન થાય તે માટે પહેલા તપાસ કરવામાં આવશે ત્યાર બાદ જરૂર જણાશે તો તેની ધરપકડ થશે. શિવરાજસિંહ ચૌહાણે બાલાઘાટમાં પત્રકારો સાથે ચર્ચા કરતા જણાવ્યું કે, પ્રદેશમાં દરેક વર્ગોનાં હિત સુરક્ષિત રાખવામાં આવશે. પ્રદેશમાં સવર્ણો, અનુસુચિત જાતી, જનજાતિ દરેક વર્ગોનાં હિતને સુરક્ષિત રાખવાની જવાબદારી અમારી છે. જો કોઇ પણ ફરિયાદ આવશે, તેની પહેલા તપાસ થશે અને ત્યાર બાદ ધરપકડ થઇ શકશે.